2024 m. d.

preliminariosios sutarties Nr.

1 priedas

**TECHNINĖ SPECIFIKACIJA**

1. Išteklių agentūra prie Lietuvos Respublikos vidaus reikalų ministerijos (Šventaragio g. 2, LT-01122 Vilnius, valstybės biudžetinės įstaigos kodas 188729923) kaip vidaus reikalų sistemos centrinė perkančioji organizacija numato įsigyti degalus iš degalinių (toliau – prekės) pagal sudaromas preliminariąsias sutartis. Preliminariosios sutartys bus sudaromos su ne daugiau kaip 5 tiekėjais, pasiūliusiais mažiausią kainą, vertinant tiekėjų siūlomą nuolaidą/antkainį.
2. Degalus numatoma pirkti 48 mėnesių laikotarpiui.

3. Numatoma, kad preliminariųjų sutarčių pagrindu, Lietuvos Respublikos vidaus reikalų ministerijos valdymo sričiai priklausančios perkančiosios organizacijos pagal faktinį poreikį sudarinės atskiras degalų pagrindines pirkimo – pardavimo sutartis su tiekėju, **atnaujinant tiekėjų varžymąsi**, kurio pasiūlymas Lietuvos Respublikos vidaus reikalų ministerijos valdymo sričiai priklausančiai perkančiajai organizacijai bus ekonomiškai naudingiausias. Ekonomiškumas bus vertinamas atsižvelgiant į tiekėjo pasiūlytą antkainį/nuolaidą**;** atstumą skaičiuojamą nuo perkančiosios organizacijos buveinės, važiuojant trumpiausiu atstumu**;** kuro užsipylimų skaičių per visą sutarties galiojimo laikotarpį nuo užsakovo buveinės iki artimiausios tiekėjo degalinės bei visų turimų automobilių degalų sąnaudų vidurkį.

1. Tiekėjas, teikdamas pasiūlymą privalo nurodyti visų turimų savo bei pasitelkiamų ūkio subjektų ir tiekėjų turimų degalinių sąrašą, nurodant: adresą, tel. numerį, darbo laiką ir degalus, kuriuos galima įsigyti degalinėje.
2. Numatomi įsigyti degalai iš degalinių ir preliminarūs jų kiekiai:

|  |  |
| --- | --- |
| **Degalų rūšis** | **Preliminarus kiekis (l) 48 mėn.** |
| Benzinas A95 (LST EN 228:2013 arba lygiavertis) | 5839036 |
| Dyzelinas (LST EN 590:2014 arba lygiavertis) | 18367120 |

1. Perkančioji organizacija neįsipareigoja įsigyti viso nurodyto degalų kiekio, degalų kiekis bus įsigyjamas pagal faktinį poreikį. Šis kiekis gali keistis priklausomai nuo Pirkėjo poreikio.
2. Prekių tiekimo vieta – Tiekėjo degalinės Lietuvos Respublikoje.
3. Tiekėjo parduodami degalai privalo atitikti Lietuvos Respublikos teisės aktų nustatytus reikalavimus:
   1. benzinas (95-os markės) turi atitikti LST EN 228:2012+A1:2017 (arba lygiaverčius) standarto reikalavimus (kartu su pasiūlymu pateikiamas Prekių gamintojo kokybės sertifikatas ar kiti atitikimą reikalavimui patvirtinantys dokumentai)
   2. dyzelinas turi atitikti LST EN 590:2013+A1:2017 (arba lygiaverčius) standarto reikalavimus (kartu su pasiūlymu pateikiamas Prekių gamintojo kokybės sertifikatas ar kiti atitikimą reikalavimui patvirtinantys dokumentai).
4. Tiekėjas degalus privalo parduoti pagal Lietuvos Respublikos energetikos ministro 2012-03-02 įsakymu Nr. 1-41 patvirtintų Naftos produktų prekybos taisyklių nuostatas, įskaitant, bet neapsiribojant, kad: „Žiemos laikotarpiu (gruodis – sausis – vasaris) degalinėse turi būti prekiaujama 1 arba 2 klasės arktiniu dyzelinu, o kur leidžia galimybės, papildomai galima prekiauti ir F klasės žieminiu dyzelinu.“
5. Tiekėjas privalo suteikti Pirkėjo darbuotojams kreditines degalų Korteles – išduodamą magnetinę plastikinę kortelę, skirtą atsiskaitymams už perkamus degalus, fiksuoti įsigytų degalų degalinėse kiekį bei kainą, su galimybe riboti atsiskaitymą pasirinktose degalinėse.
6. Tiekėjas, privalės užtikrinti nurodytų miestų rajonuose ar kaimo vietovėse esančiose degalinėse vienodas degalų tiekimo sąlygas kaip atitinkamų miestų degalinėse;
7. Pirkėjo Kortelės turi būti aptarnaujamos (Pirkėjas turi teisę pirkti degalus) visame Tiekėjo ir subtiekėjų (jei pasitelkiami) degalinių tinkle Lietuvoje. Tiekėjas, Pirkėjui pareikalavus, turi nustatyti kortelėje apribojimą piltis degalus tik nustatyto adreso (-ų) degalinėje (-se).
8. Kortelės Pirkėjui išduodamos nemokamai, jų skaičius neribojamas. Kortelių kiekis nustatomas pagal Pirkėjo pateiktą raštišką užsakymą. Raštiškas Kortelių užsakymas išsiunčiamas Tiekėjui el. paštu. Kortelės pristatomos ne vėliau kaip per 7 d. d. nuo užsakymo pateikimo į Pirkėjo nurodytą vietą.
9. Kortelė aptarnaujama, jeigu ji nėra blokuota ir ją pateikęs asmuo įveda teisingą PIN (personalinį identifikacijos numerį) kodą.
10. Pamesta Kortelė ne vėliau kaip per 3 val. po pranešimo gavimo (telefonu, el. laišku ar nuvykus į degalinę, priklausomai nuo to, kokiu būdu pranešimas pateiktas pirmiausiai) turi būti užblokuota. Po 3 val. nuo pranešimo gavimo visi galimi nuostoliai dėl neteisėto Kortelės naudojimo tenka Tiekėjui.
11. Tiekėjas Pirkėjui pateikia prisijungimo duomenis (kodus ir slaptažodžius), leidžiančius bet kada prisijungti prie Tiekėjo sistemų (jei Tiekėjas jas turi), kuriose matomos Pirkėjo aktyvios (naudojamos) kortelės bei jų naudojimo duomenys.
12. Pirkėjui suteikta galimybė Korteles užprogramuoti tam tikrai degalų rūšiai įsigyti (tik benziną, tik dyzeliną, benziną ir dyzeliną), apriboti pirkimus Kortelėmis: perkamos sumos (eurais) arba degalų kiekio (litrais) apribojimas; pirkimo laiko (nedarbo ir švenčių dienomis) apribojimas; pirkimo tik Lietuvos teritorijoje apribojimas, pirkimo tik nustatyto adreso degalinėse apribojimas.
13. Jei Tiekėjo degalinėje yra įrengtos vaizdo stebėjimo kameros, Pirkėjui pateikus motyvuotą rašytinį (el. paštu, paštu ar kitomis elektroninėmis susisiekimo priemonėmis) prašymą, Tiekėjas per 2 darbo dienas nuo prašymo gavimo dienos turi pateikti Pirkėjui degalinės vaizdo įrašus, neprieštaraujančius Asmens duomenų apsaugos įstatymo reikalavimams (vaizdo įraše turi būti nuasmeninti kitų klientų veidai, automobilių valst. Nr.).
14. Sutartyje nustatytais terminais teikti el. būdu suderintos formos ataskaitą už praėjusį mėnesį apie kiekvieną kortelę, kurioje turi būti nurodytas kortelės numeris, įsigyto kuro pavadinimas, kiekis, data, laikas, kaina ir suma, prekių įsigijimo vietas arba pirmiau minėtą informaciją pateikti atitinkamoje Tiekėjo sistemoje ar interneto svetainėje.

|  |  |
| --- | --- |
| **KLIENTAS**  **Išteklių agentūra**  **prie Lietuvos Respublikos vidaus**  **reikalų ministerijos**  Direktorius    Giedrius Griška | **PASLAUGŲ TEIKĖJAS**  **UAB „VIADA LT“**  Viešųjų pirkimų vadovė  Rūta Jasiūnienė |