**PRELIMINARIOJI SUTARTIS DĖL DEGALŲ DEGALINĖSE PIRKIMO**

2024 m. d.

Vilnius

**Išteklių agentūra prie Lietuvos Respublikos vidaus reikalų ministerijos** (toliau – **VRS CPO**), atstovaujama direktoriaus Giedriaus Griškos, ir **UAB „Viada LT“** (toliau – **Tiekėjas**), atstovaujama viešųjų pirkimų vadovės Rūtos Jasiūnienės, veikiančios pagal bendrovės 2023 m. gruodžio 29 dienos įgaliojimą, toliau kartu ar atskirai vadinamos šalimis, atsižvelgdamos į Lietuvos Respublikos vidaus reikalų ministro 2023 m. vasario 17 d. įsakymą Nr. 1V-71 „Dėl Pirkimų organizavimo ir vidaus kontrolės tvarkos aprašo patvirtinimo“ bei Lietuvos Respublikos Vyriausybės 2007 m. sausio 19 d. nutarimą Nr. 50 „Dėl centralizuotų viešųjų pirkimų vykdymo“, kuriuo remiantis VRS CPO atlieka centrinės perkančiosios organizacijos, vykdančios vidaus reikalų ministro nustatytus pirkimus vidaus reikalų ministrui pavestose valdymo srityse veikiančių perkančiųjų organizacijų vardu, funkcijas, vadovaudamiesi Išteklių agentūros prie Lietuvos Respublikos vidaus reikalų ministerijos viešojo pirkimo komisijos 2024 m. gegužės 15 d. posėdžio protokolu Nr. P-75, sudarė šią preliminariąją sutartį dėl degalų degalinėse pirkimo (toliau – Sutartis), kurios pagrindu ir nustatytomis sąlygomis Lietuvos Respublikos vidaus reikalų ministrui pavestose valdymo srityse veikiančiosios perkančiosios organizacijos (toliau – Užsakovai) sudarys pagrindines degalų degalinėse pirkimo sutartis (toliau – Pagrindinė sutartis).

1. **SĄVOKOS**
2. Sutartyje naudojamos sąvokos:
   * 1. **Atnaujintas varžymasis** – Tiekėjų varžymasis Užsakymo metu dėl Pagrindinės sutarties sudarymo, vykdomas pagal Sutartyje nurodytą procedūrą.
     2. **Galutinis pasiūlymas** – konkrečios atnaujinto varžymosi procedūros metu Tiekėjo užpildytuose dokumentuose, kuriuose siūloma Užsakovui parduoti Prekes pagal Užsakovo nustatytas sąlygas, užfiksuotas galutinis Prekės nuolaida/antkaini..

1.1.3. **Konfidenciali informacija** – įvairi su Sutartimi ir jos vykdymu susijusi informacija, nepaisant jos pateikimo būdo, formos ir laikmenos, kurios atskleidimas gali padaryti turtinę ar neturtinę žalą VRS CPO, Tiekėjui, Užsakovui ar trečiųjų asmenų interesams ir (ar) kurios atskleidimas nėra pageidaujamas Sutarties šalių, išskyrus Sutarties 12.2 papunktyje nurodytą informaciją.

1.1.4. **Konkursas** – Lietuvos Respublikos viešųjų pirkimų įstatymo nustatyta tvarka dėl šios Sutarties sudarymo VRS CPO įvykdytas viešasis pirkimas Viešųjų pirkimų tarnybos Centrinėje viešųjų pirkimų informacinėje sistemoje (toliau - CVP IS).

1.1.5. **Tiekėjai** – visi tiekėjai, kurie sudarė su VRS CPO Sutartį.

1.1.6. **Užsakymas** – raštiškai pateiktas perkančiosios organizacijos CVPIS susirašinėjimo priemonėmis, elektroniniu paštu ar kitomis elektroninėmis priemonėmis, Tiekėjui prašymas pateikti galutinį pasiūlymą.

1.1.7. **Užsakovas** – subjektas, nurodytas Sutarties 6.1 papunktyje, kuris gali Sutarties pagrindu sudaryti Pagrindinę sutartį.

1.1.8. **Prekės** – degalai, kurie turi būti teikiami Užsakovui Tiekėjų degalinėse. Degalų techninė specifikacija pateikta Sutarties 1 priede.

1.1.9. **Subtiekėjas** – Tiekėjo pasirinktas, paskirtas subjektas, kuris gali būti pasitelkiamas Pagrindinės sutarties vykdymui.

1.1.10. **Kintamas įkainis** – įkainis, naudojamas Prekės kainai nustatyti ir kurį sudaro:

1.1.10.1. **kintama įkainio dalis** – AB „Orlen Lietuva“ viešai skelbiama vienkartiniams sandoriams taikoma degalų bazinė kaina su akcizo mokesčiu su PVM 1 000 (vienam tūkstančiui) litrų esant produkto temperatūrai +15° C. Kintama įkainio dalimi yra laikoma Lietuvos naftos produktus gaminančios įmonės AB „Orlen Lietuva“ Juodeikių k. terminalo protokolo bazinė degalų kaina (vienkartiniams sandoriams taikomos kainos viešai skelbiamos AB „Orlen Lietuva“ internetiniame tinklalapyje adresu http://www.orlenlietuva.lt/LT/Wholesale/Puslapiai/Kainu-protokolai.aspx). Sezoniniai temperatūriniai koeficientai nebus taikomi. C klasės rūšies degalų kaina protokole bus laikoma bazine kaina. Kitos klasės – A1 ir kt. degalų kaina pradedama taikyti tik tada, kai ankščiau naudotos degalų klasės kaina nebeskelbiama;

1.1.10.2. **pastovi įkainio dalis** – nuolaida arba antkainis nuo/prie kintamos įkainio dalies, t. y. Tiekėjo siūloma nuolaida už 1 000 (vieną tūkstantį) litrų degalų nuo AB „Orlen Lietuva“ viešai skelbiamos vienkartiniams sandoriams taikomos bazinės kainos su akcizo mokesčiu su PVM 1 000 (vienam tūkstančiui) litrų esant produkto temperatūrai +15° C.

1.1.11. **Pasiūlymas** – Tiekėjo Konkurse pateiktas pasiūlymas.

1.1.12. **Pagrindinė sutartis** – pagrindinė Prekių pirkimo sutartis, kurią sudaro Tiekėjas ir Užsakovas, vadovaudamiesi Sutarties nuostatomis.

1.1.13. **Sutartis** –Preliminariosios sutarties dėl degalų degalinėse pirkimo tekstas su visais priedais ir pakeitimais, jei tokių būtų.

1.2. Jeigu yra prieštaravimų tarp Sutarties nuostatų ir likusių priedų, Sutarties nuostatos turi viršenybę likusių priedų nuostatų atžvilgiu.


1. **PREKĖS**
2. Tiekėjo siūlomos Prekės privalo būti teikiamos pagal sudarytą Pagrindinę sutartį. Prekės privalo atitikti teisės aktų, reglamentuojančių prekės kokybę, reikalavimus. Už Prekių pardavimą pagal šiame papunktyje nustatytą reikalavimą yra atsakingas Tiekėjas. Tiekėjas įsipareigoja Sutarties galiojimo laikotarpiu užtikrinti reikiamą Sutartyje nurodytų Prekių pasiūlą.
3. **ATNAUJINTAS VARŽYMASIS**
   1. Sutarties galiojimo laikotarpiu kiekvienas Užsakovas turi teisę pirkti Prekes, kurių Techninė specifikacija pateikta Sutarties 1 priede, sudarydamas Pagrindinę sutartį, laikydamasis VRS CPO nustatytos tvarkos.
   2. Atsiradus faktiniam prekių poreikiui, preliminarios sutarties pagrindu bus vykdomas atnaujintas varžymasis teikiant Tiekėjui Užsakymą 3.4 p. nurodytais būdais Kiekvieno Užsakymo metu bus varžomasi dėl ekonomiškai naudingiausio Galutinio pasiūlymo, kuris apskaičiuojamas pagal šią formulę:

**E(x pasiūlymo) = (Pkaina(benzino) - Pkaina(benzino nuolaida/antkainis)) x Q + (Pkaina(dyzelino) - Pkaina(dyzelino nuolaida/antkainiu)) x Q – C x D x**

**E(x pasiūlymo)** = ekonominis naudingumas, apskaičiuojamas kiekvienam tiekėjui atskirai;

**Q** = maksimalus kiekis degalų per visą užsakymo laikotarpį. 1 mato vnt. = 1000 l.;

= apskaičiuotos perkančiosios organizacijos būstinėje turimo ir degalų pirkimui planuojamų naudoti automobilių degalų sąnaudos l /100 km. Turi būti apskaičiuotas bendras, visų turimų automobilių degalų sąnaudų vidurkis. Automobilio degalų sąnaudų vidurkiui nustatyti naudojamas atitinkamoje įstaigoje patvirtintas konkretaus automobilio vidutinių degalų sąnaudų vidurkis, o jeigu tokios tvarkos nėra - remiantis automobilio techninio paso duomenis. Visų automobilių degalų sąnaudų vidurkis apskaičiuojamas pagal šią formulę:



**D** = atstumas skaičiuojamas nuo perkančiosios organizacijos buveinės, važiuojant trumpiausiu atstumu t. y. trumpiausias atstumas važiuojant nuo perkančiosios organizacijos buveinės iki artimiausios tiekėjo degalinės. Jeigu perkančioji organizacija turi keletą buveinių, esančių skirtingose geografinėse vietose, tokiu atveju „E(pasiūlymo)“ skaičiuojamas kiekvienai buveinės iki artimiausios tiekėjo degalinės atskirai ir išvedamas visų buveinių „E(pasiūlymo)“ vidurkis.

**Pkaina**– nurodoma antkainio atveju kaip teigiamas skaičius, o nuolaidos atveju kaip neigiamas skaičius.

**C** = Maksimalus, pasiūlymų vertinimui/palyginimui, naudojamas kuro užsipylimų skaičius per visą sutarties galiojimo laikotarpį nuo užsakovo buveinės iki artimiausios tiekėjo degalinės.

**E** = ekonomiškai naudingiausiu nustatomas pasiūlymas, kurio E(pasiūlymas) yra didžiausias.

Pastaba: kainos/nuolaidos/antkainiai/kiekiai nurodomi 1000 litrų.

* 1. Atnaujinto varžymosi metu dėl kiekvienos Pagrindinės sutarties sudarymo Tiekėjas turės teisę tik gerinti nurodytą 4 TVŪD PD PF PPR-1277 6 lentelėje bei Sutarties 4.3 punkte nurodytą siūlomą nuolaidą/antkainį, t.y. nuolaidos atveju – didinti, o antkainio – mažinti.
  2. Tiekėjas Galutiniame pasiūlyme atnaujintam varžymuisi turi pasiūlyti Prekių antkainius/nuolaidas, visai Užsakymo formoje nurodytai Prekių apimčiai. Atnaujintas varžymasis laikomas pradėtu, kai CVP IS priemonėmis, elektroniniu paštu ar kitomis elektroninėmis priemonėmis Tiekėjui pateikiamas Užsakymas.

3.5. Užsakymo formoje pateikiama informacija apie:

3.5.1. Pagrindinę sutartį sudaryti siekiantį Užsakovą;

3.5.2. planuojamas įsigyti Sutarties 1 priede nurodytas Prekes, pagal Užsakovo faktinį poreikį ir kitas sutarties 1 priede aprašytas Prekių suteikimo sąlygas;

3.5.3. tikslų Galutinio pasiūlymo pateikimo terminą (dieną, valandą, minutę);

3.5.4. reikalavimą Tiekėjui patvirtinti, kad Europos bendrajame viešųjų pirkimų dokumente nurodyta informacija, kuri pateikta su Pasiūlymu Konkursui, yra nepasikeitusi, arba, jei pasikeitusi, pateikti aktualią informaciją *[jei taikoma];*

3.7.5. VPĮ 23 straipsnio taikymą;

3.7.6. ar Pagrindinės sutarties įvykdymas turi būti užtikrinimas pateikiant Lietuvos Respublikoje ar užsienyje registruoto banko ar kredito unijos garantiją, arba Lietuvos Respublikoje ar užsienyje registruotos draudimo bendrovės laidavimo raštą *[jei taikoma, tuo atveju, kai Užsakovas išreiškia tokį poreikį]*.

3.8. Atnaujinto varžymosi procedūros metu Tiekėjas iki nustatyto termino pabaigos CVP IS priemonėmis teikia Galutinį pasiūlymą visai Užsakymo formoje nurodytai, planuojamai įsigyti atitinkamų Paslaugų apimčiai. Tiekėjas kiekvieno atnaujinto varžymosi metu gali pateikti tik vieną pasiūlymą.

3.9. Gavęs Tiekėjo paklausimą dėl Užsakymo formoje nurodytų prekių, Užsakovas per protingą terminą CVP IS priemonėmis arba elektroniniu paštu turi patikslinti ar paaiškinti Užsakymo formoje nurodytą informaciją. Rašytinis patikslinimas ar paaiškinimas turi būti pateikiamas visiems Tiekėjams. Užsakovas, pateikęs šiame papunktyje nurodytus ar savo iniciatyva pateiktus patikslinimus ar paaiškinimus, turi teisę savo nuožiūra pratęsti Galutinio pasiūlymo pateikimo terminą. Apie tai raštu informuojami visi Tiekėjai.

3.10. Pasibaigus Galutinių pasiūlymų pateikimo terminui, Užsakovas įvertina:

3.10.1. ar Galutinis pasiūlymas atitinka nustatytus reikalavimus;

3.10.2. ar Galutiniame pasiūlyme nurodyti Prekių nuolaida/antkainiai neviršija, nurodytų Sutarties 3 priede;

3.10.3. ar Galutiniame pasiūlyme nurodyta galutinė Prekių kaina nėra per didelė, Užsakovui nepriimtina. Laikoma, kad Prekių kaina yra per didelė ir nepriimtina, jeigu ji viršija Prekių pirkimui skirtas lėšas, prieš pradedant atnaujinto varžymosi procedūrą Užsakovo nustatytas ir užfiksuotas rengiamuose dokumentuose.

3.11. Įvertinęs pasiūlymus, Užsakovas juos atmeta arba pripažįsta tinkamais ir nustato Tiekėjų Galutinių pasiūlymų, atitinkančių Užsakovo nustatytus reikalavimus, eilę ekonominio naudingumo mažėjimo tvarka.

3.12. Jei nustatant atnaujinto varžymosi pasiūlymų eilę kelių Tiekėjų Galutinių pasiūlymų kainos yra vienodos, laimėjusiu pripažįstamas Tiekėjas, kuris atnaujinto varžymosi metu CVP IS priemonėmis arba elektroniniu paštu anksčiausiai pateikė Galutinį pasiūlymą.

3.13. Pagrindinė sutartis sudaroma su laimėjusį Galutinį pasiūlymą pateikusiu Tiekėju. Apie sudarytą Galutinių pasiūlymų eilę ir nustatytą laimėtoją Užsakovas Tiekėjams nedelsdamas praneša CVP IS priemonėmis arba elektroniniu paštu.

3.14. Tiekėjas, kurio Galutinis pasiūlymas pripažintas laimėjusiu, privalo sudaryti Pagrindinę sutartį Sutartyje nustatyta tvarka ir sąlygomis.

3.15. VRS CPO ir Tiekėjas susitaria, kad Pagrindinė sutartis gali būti sudaroma tik po to, kai Užsakovas CVP IS priemonėmis arba elektroniniu paštu informuoja Tiekėją, kad jo Galutinis pasiūlymas yra pripažintas laimėjusiu ir jis atrinktas sudaryti Pagrindinę sutartį.

3.16. Tiekėjas ir Užsakovas sudarydami Pagrindinę sutartį neturi teisės keisti Pagrindinės sutarties (Sutarties 2 priedas) sąlygų, išskyrus atitinkamą Užsakyme pateiktą informaciją, kiek ji perkeliama į Pagrindinės sutarties sąlygas.

3.17. Užsakovas turi teisę nutraukti Užsakymą iki Pagrindinės sutarties sudarymo, esant žemiau nurodytoms priežastims:

3.17.1. jei dėl ne nuo Užsakovo priklausančių priežasčių paaiškėja, kad Užsakovas negalės įvykdyti savo įsipareigojimų laimėjusiam Tiekėjui;

3.17.2. jei Užsakovas nepasibaigus atnaujintam varžymuisi nori pakeisti Užsakymo sąlygas ir nėra pateiktų atnaujinto varžymosi pasiūlymų;

3.17.3. kitais atvejais, kuriuos Užsakovas pripažįsta pagrįstais Užsakymo proceso nutraukimui atitinkančiais Viešųjų pirkimų įstatymo 29 str. 3 ir 4 dalyse nurodytus atvejus.

3.18. Užsakovas, remdamasis atnaujinto varžymosi rezultatais, ir atsirinkus Tiekėją, teikia Tiekėjui tinkamai įformintus ir pasirašytus popierinės Pagrindinės sutarties 2 egzempliorius arba vieną pasirašytą elektroninės Pagrindinės sutarties egzempliorių, jeigu Pagrindinė sutartis sudaroma elektroniniu būdu

3.19. Tiekėjas, gavęs pasirašymui Pagrindinę sutartį, pasirašytos popierinės Pagrindinės sutarties vieną egzempliorių arba pasirašytą elektroninės Pagrindinės sutarties egzempliorių grąžina Užsakovui ne vėliau kaip per 5 (penkias) darbo dienas nuo Pagrindinės sutarties gavimo momento.

3.20. Užsakovas per 15 (penkiolika) dienų nuo Pagrindinės sutarties pasirašymo, bet ne vėliau kaip iki pirmojo mokėjimo pagal Pagrindinę sutartį, pateikia Viešųjų pirkimų tarnybai pirkimo procedūrų ataskaitą VPĮ nustatyta tvarka.

1. **PREKIŲ** **KAINA IR KAINODARA**

4.1. Maksimali Sutarties vertė su PVM yra 40 000 000,00 Eur (*keturiasdešimt milijonų Eur*).

4.2. Prekių įkainiai apskaičiuojami:

4.2.1. [benzino A95, dyzelinio kuro] – prie Lietuvoje naftos produktus gaminančios įmonės protokolo (protokolai skelbiami http://www.orlenlietuva.lt/LT/Wholesale/Puslapiai/Kainu-protokolai.aspx) bazinės 1000 litro kainos eurais (įskaitant akcizą ir PVM), galiojusios Prekės įsigijimo dieną 9:00 val., taikomos Juodeikių km., Mažeikių raj. terminale, pridedant Tiekėjo pasiūlytą pastoviąją įkainio dalį už 1000 litrų, kaip nurodyta Sutarties 4.3 papunktyje;

4.2.2. Kintamo įkainio dalimi yra laikoma Lietuvos naftos produktus gaminančios įmonės AB „Orlen Lietuva“ Juodeikių k. terminalo protokolo bazinė degalų kaina (vienkartiniams sandoriams taikomos kainos viešai skelbiamos AB „Orlen Lietuva“ internetiniame tinklalapyje adresu <http://www.orlenlietuva.lt/LT/Wholesale/Puslapiai/Kainu-protokolai.aspx>). Sezoniniai temperatūriniai koeficientai nebus taikomi. C klasės rūšies degalų kaina protokole bus laikoma bazine kaina. Kitos klasės – A1 ir kt. degalų kaina pradedama taikyti tik tada, kai ankščiau naudotos degalų klasės kaina nebeskelbiama;

4.2.3. Tiekėjas turi taikyti ir kitas, t. y. Sutartyje nenumatytas, nuolaidas, jeigu jos taikomos visiems degalinių klientams. Ši nuostata netaikoma Sutarties 4.3. punkte nurodytoms prekėms*.*

4.3. Tiekėjo Prekėms pritaikyta pastovioji įkainio dalis už 1000 litrų:

4.3.1. Benzinas A95 – 3,30579;

4.3.2. Dyzelinas – 3,30579.

4.4. Sutarčiai taikoma kintamo įkainio kainodara.

1. **ATSAKOMYBĖ IR SUTARTIES įvykdymo užtikrinimas**

5.1. Tiek VRS CPO, tiek Tiekėjas privalo vykdyti savo įsipareigojimus sąžiningai, stropiai, bendradarbiaudami, kiekviena šalis atsako už kitai šaliai padarytus tiesioginius nuostolius dėl savo įsipareigojimų pagal Sutartį nevykdymo ar netinkamo vykdymo.

5.2. VRS CPO ar Tiekėjas neatlygina vienas kitam netiesioginių nuostolių ir (arba) pelno, pajamų, geros reputacijos ar planuotų sutaupymų praradimo (įskaitant, bet neapsiribojant, Tiekėjo nuostolius, patirtus Užsakovui atsisakius sudaryti Pagrindinę sutartį).

5.3. Jei VRS CPO nutraukia Sutartį su Tiekėju dėl Sutarties 8.4 papunktyje numatytų aplinkybių, Tiekėjas įsipareigoja sumokėti VRS CPO 3 000 Eur (trijų tūkstančių eurų) baudą.

1. **UŽSAKOVAI**
2. Užsakovais gali būti visos Lietuvos Respublikos vidaus reikalų ministrui pavestose valdymo srityse veikiančios perkančiosios organizacijos.
3. **PRANEŠIMAI IR ATASKAITOS**
4. Visi pagal Sutartį siunčiami pranešimai turi būti pateikti raštu.
5. Sutarties šalių siunčiami pranešimai laikytini pateiktais raštu, jei jie yra pateikti paštu, elektroniniu paštu, įteikiami asmeniškai Sutarties šalių adresais, nurodytais Sutartyje. Jei adresatas raštu praneša kitą adresą, tai dokumentai privalo būti pristatomi naujuoju adresu.
6. Tiekėjas įsipareigoja VRS CPO ne rečiau kaip kas 6 (šešis) mėnesius teikti ataskaitas apie ataskaitiniu laikotarpiu įvykdytus faktinius Prekių pirkimus pagal Sutarties galiojimo laikotarpiu sudarytas Pagrindines sutartis.
7. Pasibaigus Sutarties galiojimui (įskaitant atvejus, kai Sutartis yra nutraukiama) Tiekėjas įsipareigoja teikti Sutarties 7.3 papunktyje nurodytas ataskaitas iki tol, kol baigs galioti šios Sutarties pagrindu sudarytos Pagrindinės sutartys.
8. **sutarties GALIOJIMAS**
9. Ši Sutartis įsigalioja nuo Sutarties pasirašymo dienos ir galioja 48 (keturiasdešimt aštuonis) mėnesius, jei ji nėra nutraukiama Sutartyje numatytais pagrindais.

8.3. Tiekėjas prieš 20 (dvidešimt) dienų informavęs VRS CPO raštu, gali nutraukti Sutartį, jei VRS CPO nevykdo įsipareigojimų arba Pagrindinę sutartį sudaręs Užsakovas nevykdo savo įsipareigojimų ir per 10 (dešimt) dienų nuo raštiško pranešimo, kuriame nurodoma, kokie įsipareigojimai nevykdomi, VRS CPO arba Pagrindinę sutartį sudaręs Užsakovas neįvykdo savo įsipareigojimų, arba atitinkamų įsipareigojimų VRS CPO arba Pagrindinę sutartį sudaręs Užsakovas įvykdyti nebegali.

8.4. VRS CPO prieš 20 (dvidešimt) dienų informavusi Tiekėją raštu gali nutraukti Sutartį esant bent vienai iš šių aplinkybių:

8.4.1. Tiekėjas per VRS CPO nustatytą terminą nepateikia Sutarties 9.1 papunktyje reikalaujamų dokumentų arba paaiškėja, kad Tiekėjas nebeatitinka Konkurso pirkimo dokumentuose numatytų kvalifikacijos reikalavimų;

8.4.2. Tiekėjas nevykdo savo sutartinių įsipareigojimų Užsakovui pagal Pagrindinę sutartį ir per 10 (dešimt) kalendorinių dienų nuo Tiekėjui skirto VRS CPO raštiško pranešimo, kuriame nurodoma, kokie įsipareigojimai nevykdomi, Tiekėjas neįvykdo savo įsipareigojimų Užsakovui, arba šių įsipareigojimų Tiekėjas įvykdyti nebegali;

8.4.3. Tiekėjas nevykdo įsipareigojimų pagal Sutartį ir per 10 (dešimt) dienų nuo Tiekėjui skirto raštiško pranešimo, kuriame nurodoma, kokie įsipareigojimai nevykdomi, Tiekėjas neįvykdo savo įsipareigojimų, arba šių įsipareigojimų Tiekėjas įvykdyti nebegali;

8.4.4. atsiradus Viešųjų pirkimų įstatymo 46 straipsnio 1 dalyje numatytam Tiekėjo pašalinimo iš pirkimo procedūros pagrindui;

8.4.5. paaiškėjus, kad pateikdamas pasiūlymą Konkursui (deklaruodamas pasiūlymo atitiktį Konkurso sąlygų reikalavimams) Tiekėjas pateikė melagingą informaciją ar klaidinančią informaciją dėl kurios pasiūlymas buvo pripažintas tinkamu;

8.4.6. Užsakovui nutraukus su Tiekėju sudarytą Pagrindinę sutartį dėl esminio Pagrindinės sutarties pažeidimo arba teismui priėmus sprendimą, kuriuo tenkinami Užsakovo reikalavimai pripažinti Pagrindinės sutarties neįvykdymą ar netinkamą įvykdymą esminiu Pagrindinės sutarties pažeidimu.

8.5. VRS CPO turi teisę vienašališkai nutraukti Sutartį Lietuvos Respublikos viešųjų pirkimų įstatymo 90 straipsnio nustatytais atvejais ir tvarka.

8.6. Sutarties šalys pasilieka teisę Sutartyje nustatyta tvarka nutraukti ar vykdyti šią Sutartį be Užsakovų pritarimo, kuriems suteikiama teisė šios Sutarties pagrindu sudaryti Pagrindines sutartis.

8.7. Sutarties nutraukimas neturi įtakos bet kurios iki šios Sutarties nutraukimo sudarytos ir tebegaliojančios Pagrindinės sutarties vykdymui.

8.8. Sutarties nuostatos, numatančios šalių įsipareigojimus, susijusius su ataskaitų teikimu bei Konfidencialios informacijos saugojimu, galioja ir po Sutarties nutraukimo ar galiojimo pabaigos, taip pat galioja bet kuri kita nuostata, kai tiesiogiai arba netiesiogiai nurodoma, kad jos galiojimas nesibaigia nutraukus Sutartį.

1. **ATITIKIMAS KVALIFIKACIJOS REIKALAVIMAMS**

9.1. Tiekėjas įsipareigoja Sutarties galiojimo laikotarpiu atitikti Konkurso pirkimo dokumentuose keliamus kvalifikacijos reikalavimus. Kai VRS CPO turi informacijos, kad Tiekėjas gali nebeatitikti Konkurso pirkimo dokumentuose numatytų kvalifikacijos reikalavimų, VRS CPO gali paprašyti Tiekėjo pateikti atitikimą Konkurso pirkimo dokumentuose numatytiems kvalifikacijos reikalavimams įrodančius dokumentus.

1. **SUTARTIES PAKEITIMAI**

10.1. Sutarties sąlygos Sutarties galiojimo laikotarpiu gali būti keičiamos Sutartyje ir Lietuvos Respublikos viešųjų pirkimų įstatymo 89 straipsnyje numatytais atvejais ir tvarka. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą, kurios nesutinka keisti, kita Šalis motyvuotai atsako ne vėliau kaip per 10 (dešimt) darbo dienų. Visi Sutarties pakeitimai galioja tik tada, kai jie sudaryti raštu ir pasirašyti Šalių įgaliotų atstovų.

1. **SKUNDAI IR JŲ NAGRINĖJIMAS**

11.1. VRS CPO, gavusi Užsakovo skundą dėl Tiekėjo įsipareigojimų nevykdymo ar netinkamo vykdymo pagal Pagrindinę sutartį arba pagrįstą skundą dėl Tiekėjo nesąžiningų veiksmų, turi teisę reikalauti iš Tiekėjo išsamios informacijos dėl skunde išdėstytų argumentų bei aplinkybių. Tiekėjas minėtą informaciją privalo pateikti per 5 (penkias) darbo dienas nuo VRS CPO prašymo gavimo dienos, jei VRS CPO nenurodo ilgesnio termino.

11.2. VRS CPO, gavusi Tiekėjo skundą dėl Užsakovo įsipareigojimų nevykdymo ar netinkamo vykdymo pagal Pagrindinę sutartį, įsipareigoja kreiptis į Užsakovą dėl informacijos apie skunde išdėstytus argumentus ir aplinkybes pateikimo bei tarpininkauti sprendžiant ginčą.

1. **KONFIDENCIALUMAS**

12.1. Tiekėjas ir VRS CPO užtikrina, kad jų samdomas ar jiems dirbantis asmuo naudos Konfidencialią informaciją tik Sutarties tikslais ir neatskleis jokios Konfidencialios informacijos jokiam trečiajam asmeniui be išankstinio raštiško Konfidencialios informacijos pateikėjo sutikimo.

12.2. Konfidencialia informacija nelaikoma:

12.2.1. informacija, kuri yra ar tampa vieša, išskyrus tuo atveju, kai tai atsitiko pažeidžiant šio papunkčio nuostatas;

12.2.2. informacija, kuri yra teikiama tam, kad ji būtų pateikta viešai ir būtų įmanoma vykdyti Sutartį;

12.2.3. informacija, kuri yra valdoma gavėjo be apribojimų ją atskleisti;

12.2.4. informacija, kuri yra gauta iš trečiųjų asmenų, kurie ją gavo teisėtai, ir jai netaikomi apribojimai dėl atskleidimo;

12.2.5. informacija, kuri privalo būti atskleista pagal įstatymus ar kitus teisės aktus (įskaitant ir Sutarties kainą);

12.2.6. informacija apie Sutarties pagrindu sudarytas Pagrindines sutartis ir jų pagrindu įvykdytų (vykdytinų) įsipareigojimų vertes.

1. **TIEKĖJO TEISĖ PASITELKTI TREČIUOSIUS ASMENIS (SUBTIEKIMAS)**

13.1. Tiekėjas Sutarties vykdymui gali pasitelkti:

13.1.1. savo pasiūlyme nurodytus subtiekėjus, kuriais grindžiama Tiekėjo kvalifikacija;

13.1.2. kitus subtiekėjus, jeigu pasiūlymo pateikimo metu jie buvo žinomi.

13.2. Tuo atveju, jei pasiūlymo pateikimo metu Tiekėjui nebuvo žinomi kiti subtiekėjai, Tiekėjas po Sutarties įsigaliojimo įsipareigoja ne vėliau kaip likus 2 (dviem) darbo dienoms iki Sutarties etapo, kurio veiklas vykdys numatomas pasitelkti subtiekėjas, vykdymo pradžios VRS CPO privalo pranešti tuo metu žinomų subtiekėjų pavadinimus, kontaktinius duomenis ir jų atstovus. Tiekėjas privalo informuoti VRS CPO apie minėtos informacijos pasikeitimus visu Sutarties vykdymo metu. Subtiekėjo pasitelkimas nekeičia Tiekėjo atsakomybės dėl Sutarties įvykdymo. Tiekėjas gali pakeisti subtiekėjus, jeigu Sutarties vykdymo metu jie:

13.2.1. netinkamai vykdo įsipareigojimus Tiekėjui, nepajėgūs vykdyti įsipareigojimų Tiekėjas dėl iškeltos restruktūrizavimo, bankroto bylos, bankroto proceso vykdymo ne teismo tvarka, inicijuotos priverstinio likvidavimo ar susitarimo su kreditoriais procedūros arba jiems vykdomų analogiškų procedūrų;

13.2.2. Tiekėjo pasiūlyme nurodyto subtiekėjo, kuriuo grindžiama Tiekėjo kvalifikacija, padėtis atitinka bent vieną Lietuvos Respublikos viešųjų pirkimų įstatymo 46 straipsnyje nustatytų pašalinimo pagrindų.

13.3. Apie subtiekėjų keitimą Tiekėjas iš anksto raštu turi informuoti VRS CPO, nurodydamas subtiekėjų pakeitimo priežastis ir būsimus subtiekėjus, kitus ūkio subjektus. Pasitelkdamas ir vėliau keisdamas subtiekėjus Tiekėjas turi užtikrinti, kad subtiekėjai yra pajėgūs ir kompetentingi tinkamam jiems pavestų užduočių vykdymui. Subtiekėjai, kurie buvo nurodyti Tiekėjo pasiūlyme, gali būti keičiami tik gavus rašytinį VRS CPO sutikimą. Jeigu keičiami Tiekėjo pasiūlyme nurodyti subtiekėjai, kuriais grindžiama Tiekėjo kvalifikacija, Tiekėjas privalo pateikti jų pašalinimo pagrindų nebuvimą, kvalifikaciją patvirtinančius dokumentus tai dienai, kai Tiekėjas kreipiasi į VRS CPO su prašymu juos pakeisti. Prieš duodamas sutikimą keisti Tiekėjo pasiūlyme nurodytus subtiekėjus, kuriais grindžiama Tiekėjo kvalifikacija, VRS CPO privalo patikrinti naujų, Tiekėjo pasiūlyme nenurodytų, subtiekėjų, kuriais grindžiama Tiekėjo kvalifikacija, pašalinimo pagrindų nebuvimą ir kvalifikacijos atitiktį.

1. **FORCE MAJEURE**

14.1. Nė viena Sutarties šalis nėra laikoma pažeidusia Sutartį arba nevykdančia savo įsipareigojimų pagal Sutartį, jei įsipareigojimus vykdyti jai trukdo nenugalimos jėgos (force majeure) aplinkybės, atsiradusios po Sutarties įsigaliojimo dienos.

14.2. Jei kuri nors Sutarties šalis mano, kad atsirado nenugalimos jėgos (force majeure) aplinkybės, dėl kurių ji negali vykdyti savo įsipareigojimų, ji nedelsdama informuoja apie tai kitą šalį, pranešdama apie aplinkybių pobūdį, galimą trukmę ir tikėtiną poveikį. Jei VRS CPO raštu nenurodo kitaip, Tiekėjas toliau vykdo savo įsipareigojimus pagal Sutartį tiek, kiek įmanoma, ir ieško alternatyvių būdų savo įsipareigojimams, kurių vykdyti nenugalimos jėgos (force majeure) aplinkybės netrukdo, vykdyti.

14.3. Jei nenugalimos jėgos (force majeure) aplinkybės trunka ilgiau kaip 30 (trisdešimt) dienų, tuomet, nepaisant Sutarties įvykdymo termino pratęsimo, kuris dėl minėtųjų aplinkybių gali būti Tiekėjui suteiktas, bet kuri Sutarties šalis turi teisę nutraukti Sutartį įspėdama apie tai kitą šalį prieš 30 (trisdešimt) dienų. Jei pasibaigus šiam 30 (trisdešimties) dienų laikotarpiui nenugalimos jėgos (force majeure) aplinkybės vis dar yra, Sutartis nutraukiama ir pagal Sutarties sąlygas šalys atleidžiamos nuo tolesnio Sutarties vykdymo.

1. **BAIGIAMOSIOS NUOSTATOS**

15.1. Jei Tiekėjas veikia jungtinės veiklos (partnerystės) pagrindu, partneriai yra solidariai atsakingi už Sutarties nuostatų vykdymą pagal Lietuvos Respublikos įstatymus ir kitus teisės aktus. Jungtinės veiklos sutartimi nustatytų partnerių keitimas be išankstinio raštiško VRS CPO sutikimo yra laikomas esminiu Sutarties pažeidimu.

15.2. VRS CPO pažymi, kad nėra įsipareigojusi dėl konkrečios Užsakovų užsakomos Prekių apimties ar Pagrindinių sutarčių vertės. Be to, Tiekėjas pripažįsta ir sutinka, kad jis sudarė šią Sutartį neturėdamas tokių garantijų.

15.3. Sutarčiai aiškinti ir ginčams spręsti taikoma Lietuvos Respublikos teisė.

15.4. Ši Sutartis sudaroma lietuvių kalba. Visas susirašinėjimas vykdomas lietuvių kalba.

15.5. Visi ginčai, kylantys iš Sutarties, sprendžiami gera valia ir bendru šalių sutarimu. Nepavykus ginčo išspręsti derybomis per 30 (trisdešimt) dienų nuo derybų pradžios, bet koks ginčas sprendžiamas Lietuvos Respublikos teismuose. Derybų pradžia laikoma diena, kurią viena iš šalių pateikė prašymą raštu kitai šaliai su siūlymu pradėti derybas.

15.6. Sutartyje nurodyti šalių rekvizitai ir kontaktiniai duomenys gali būti keičiami informuojant kitą Sutarties šalį Sutartyje numatytu būdu per 3 (tris) darbo dienas nuo tokių duomenų pasikeitimo, nepasirašant atskiro susitarimo dėl Sutarties pakeitimo, tokį raštą laikant neatskiriama Sutarties dalimi. Šalis, neinformavusi kitos šalies per nustatytą terminą apie minėtus pakeitimus, negali reikšti pretenzijų, jog kita šalis netinkamai įvykdė savo įsipareigojimus, jei išsiuntė pranešimus arba atsiskaitė pagal paskutinius žinomus kitos šalies rekvizitus.

15.7. Visi Sutarties priedai yra neatskiriamos sudedamosios Sutarties dalys:

15.7.1. 1 priedas – Techninė specifikacija, 2 lapai;

15.7.2. 2 priedas – Pagrindinės sutarties projektas, 7 lapai;

15.7.3. 3 priedas – Tiekėjo Konkurse pateiktas pasiūlymas, 6 lapai.

**16. ŠALIŲ REKVIZITAI**

|  |  |
| --- | --- |
| **KLIENTAS**  **Išteklių agentūra**  **prie Lietuvos Respublikos vidaus**  **reikalų ministerijos**  Duomenys kaupiami ir saugomi Juridinių  asmenų registre, kodas 188729923  PVM mokėtojo kodas LT887299219  Šventaragio g. 2, 01510 Vilnius  Tel. (+370 5) 271 8899  El. paštas: ia@vrm.lt  A. s. LT30 4040 0636 1000 1072  Lietuvos Respublikos finansų ministerija  Banko kodas 40400  Direktorius    Giedrius Griška | **PASLAUGŲ TEIKĖJAS**  **UAB „VIADA LT“**  Duomenys kaupiami ir saugomi Juridinių  asmenų registre, kodas 178715423  PVM mokėtojo kodas LT787154219  Ožiarūčių g. 1A, Avižieniai, Vilniaus r.  Tel. (+370 5) 234 8470  El. paštas: korteles@viada.lt  A.s. LT81 7300 0100 0255 0571  AB „Swedbank“ bankas  Banko kodas 73000  Viešųjų pirkimų vadovė  Rūta Jasiūnienė |